
BASHKIA MAT
KOMISIONI I PROKURIMIT ME VLERË TË VOGËL

Nr._______ Prot.                                                                                       Burrel, më ____.____.2026

PROCESVERBAL 

PËR ARGUMENTIMIN DHE MIRATIMIN E SPECIFIKIMEVE TEKNIKE DHE KRITEREVE PËR KUALIFIKIM PËR PROÇEDURËN E PROKURIMIT “BLERJE ME VLERË TË VOGËL – SHËRBIME” 

OBJEKTI I PROCEDURËS: 

“Shërbim mirëmbajtje dhe pjesë këmbimi” .

KODI PËRKATËS NË FJALORIN E PËRBASHKËT TË PROKURIMIT (CPV):

34330000-9 - Pjesë këmbimi për automjete, furgonë dhe makina transporti mallrash.

 Në bazë të nenit 77 dhe nenit 89, pika 2, gërma a, të ligjit nr.162, datë 23.12.2020 “Për prokurimin publik”, të nenit 24, nenit 26, nenit 29, nenit 41 dhe nenit 56 të Vendimit të Këshillit të Ministrave nr. 285, datë 19.05.2021“Për miratimin e Rregullave të Prokurimit Publik” (i ndryshuar), si dhe të Udhëzimit të Agjensisë së Prokurimit Publik Nr. 5, datë 25.06.2021, “Mbi përdorimin e procedurës së prokurimit me vlerë të vogël dhe zhvillimin e saj me mjete elektronike” pika 9/b i tij, autoriteti/ enti kontraktor Bashkia Mat ka hartuar procesverbalin për argumentimin dhe miratimin e specifikimeve teknike dhe kritereve për kualifikim për procedurën e sipërcituar, me përmbajtjen si më poshtë

1. Kandidati/ ofertuesi duhet të dorëzojë:

1. Formularin e Ofertës, në të cilin të përfshihet preventivi i ofertës me çmimet për secilin zë.

Argumentimi: 

Oferta ekonomike duhet të përfshi çmimin për kryerjen e shërbimit sipas specifikimeve teknike të përcaktuara në Ftesën për Ofertë, Gjithashtu ajo duhet të përmbajë vlerën ekonomike pa TVSH, e cila nuk duhet të jetë mbi fondin limit të përllogaritur, si dhe e ulur më shumë se 50% e fondit limit të përllogaritur, referuar nenit 29 dhe 56 pika 6/6 të VKM-së Nr. 285, datë 19.05.2021 (i ndryshuar).

2. Vetëdeklarimin e subjektit, sipas Shtojcës Nr. Extra “Formulari Përmbledhës i Vetëdeklarimit” (i nënshkruar në çdo faqe);

Argumentimi: 

Mbështetur nё nenin 76 e 82 tё LPP-së, në zbatim të nenit 26 të VKM-së Nr.285, datë 19.05.2021 “Për miratimin e rregullave të prokurimit publik” (i ndryshuar), Komisioni i Prokurimit me Vlerë të Vogël, vlerëson se ky kriter është i detyrueshëm për t’u vendosur në Ftesën për Ofertë, pasi operatorët ekonomik pjesëmarrës duhet të paraqesin formularin përmbledhës të vetëdeklarimit, në të cilin deklarojnë se përmbushin kriteret detyruese sipas LPP-së për pjesëmarrjen në proçedurat e prokurimit.

3. Ekstrakti Historik të QKB-s.

4. IBAN nga Banka. 

Argumentimi: 
Kërkesa e mësipërme bazohen në nenin 77 pika 1/a dhe 2 të ligjit nr.162/2020 “Për Prokurimin Publik1” (i ndryshuar) në të cilët përcaktohet se, citojmë: 
“1. Autoritetet ose entet kontraktore përcaktojnë kërkesat për kualifikim për operatorët ekonomikë bazuar në: a) përshtatshmërinë për të kryer veprimtarinë profesionale;... 2. Për sa i përket përshtatshmërisë për të kryer një veprimtari profesionale, autoritetet ose entet kontraktore mund të kërkojnë që operatorët ekonomikë të regjistrohen në një nga regjistrat profesionalë ose tregtarë.”

 Referuar ligjit nr.10 081, datë 23.02.2009 “Për liçencat, autorizimet dhe lejet në Republikën e Shqipërisë” dhe Vendimit të Këshillit të Ministrave me nr.538, datë 26.05.2009 “Për licencat dhe lejet që trajtohen nga apo nëpërmjet Qendrës Kombëtare të Licencimit (QKL) dhe disa rregullime të tjera nënligjore të përbashkëta” operatorët ekonomikë të cilët nuk kanë detyrimin ligjor të liçencohen nga QKB-ja, duhet të paraqesin Ekstraktin Tregtar, të cilët në fushën e veprimtarisë tregtare të tyre duhet të kenë të përfshirë objektin e prokurimit. Gjithashtu është kërkuar dhe IBAN nga banka për vërtetimin se Op. Ek. disponon llogari bankare, për kryerjen e pagesës në rast të shpalljes fitues dhe përmbushjes së detyrimit nga ana e tij të kryerjes së shërbimit. 

Njësia e prokurimit përcaktoj kriterin për kapacitetet profesionale si  më lart,  duke qënë se operatorët ekonomikë e kanë detyrim që të regjistrohen në QKB, për ushtrimin e veprimtarisë në ofrimin e shërbimit objekt prokurimi.

5. Një vërtetim që konfirmon shlyerjen e të gjitha detyrimeve të maturuara të energjisë elektrike të kontratave të energjisë që ka operatori ekonomik që është i regjistruar në Shqipëri. Mosshlyerja e detyrimeve të energjisë elektrike përbën shkak për skualifikimin e operatorit ekonomik, përveç rastit kur rezulton se detyrimet e papaguara të energjisë elektrike, të konfirmuara në vertetimin e lëshuar nga furnizuesi, janë në proces ankimi në gjykatë. Furnizuesi i energjisë elektrike është i detyruar që ta lëshojë këtë vërtetim jo më vonë se 5 (pesë) ditë nga data e depozitimit të kërkesës nga operatori ekonomik. Vërtetim ky, i marrë jo me parë se 30 ditë nga data e hapjes së ofertave.

Argumentimi: 

Mbështetur në ligjin nr.162/2020 “Për prokurimin publik” (i ndryshuar), bazuar në nenin 41 pika 5 gërma “a” të Vendimit të Këshillit të Ministrave Nr.285, datë 19.05.2021 “Për miratimin e rregullave të prokurimit publik” (i ndryshuar), në të cilin përcaktohet se, citojmë: “ a) operatori ekonomik të ketë shlyer të gjitha detyrimet e maturuara të energjisë elektrike, dhe përmbush kërkesat që rrjedhin nga legjislacioni i fushës në fuqi. Ky informacion kërkohet për operatorët ekonomikë, të cilët ushtrojnë veprimtarinë në territorin e Republikës së Shqipërisë.” 
Komisioni i Prokurimit me Vlerë të Vogël, për të provuar se operatori ekonomik në ushtrimin e aktivitetit, vepron konform kërkesave të legjislacionit në fuqi, vendosi të kërkojë një vërtetim që që konfirmon shlyerjen e të gjitha detyrimeve të maturuara të energjisë elektrike të kontratave të energjisë që ka operatori ekonomik pjesëmarrës.

6. Vërtetim lëshuar nga Bashkia me anë të së cilit të vërtetohet shlyerja e taksave për vitin 2026 për adresën ku operatori ushtron aktivitet sipas Ekstraktit Historik lëshuar nga QKB.

7. Një vërtetim që konfirmon shlyerjen e të gjitha detyrimeve fiskale, lëshuar nga Administrata Tatimore, (jo më herët se data 21 e muajit paraardhës të zhvillimit të proçedurës së prokurimit).

Argumentimi: 
Kërkesa e mësipërme bazohen në nenin 76 pika 2 të ligjit Nr.162/2020 “Për Prokurimin Publik1” (i ndryshuar) në të cilët përcaktohet se, citojmë: 
“2. Një operator ekonomik skualifikohet nga pjesëmarrja në një procedurë prokurimi kur operatori ekonomik ka shkelur detyrimet e tij në lidhje me pagesën e taksave ose kontributeve të sigurimeve shoqërore...”

  Në nenin 41 pika 2 të Vendimit të Këshillit të Ministrave Nr.285, datë 19.05.2021 “Për miratimin e rregullave të prokurimit publik” (i ndryshuar), në të cilin përcaktohet se, citojmë: 
“3. Kërkesat e veçanta të kualifikimit duhet të përfshijnë të gjitha kriteret specifike, në përputhje me nenin 77, të LPP-së. Kriteret duhet të jenë në përpjesëtim dhe të lidhura ngushtë me aftësinë zbatuese, natyrën dhe vlerën e kontratës. Në çdo rast, autoriteti/enti kontraktor duhet të përcaktojë dokumentet konkrete që duhet të paraqesin operatorët ekonomikë për përmbushjen e këtyre kritereve.” 

 Referuar përcaktimeve ligjore, duke qënë se shkelja e detyrimeve në lidhje me pagesën e taksave dhe detyrimeve tatimore nga ana e operatorëve ekonomikë, në të cilat bëjnë pjesë dhe detyrimet e taksat vendore sipas ligjit nr.9632, datë 30.10.2006 “Për sistemin e taksave vendore” (i ndryshuar), përbëjnë shkak për s’kualifikimin e tyre, Komisioni i Prokurimit me Vlerë të Vogël vlerëson se kërkesa për vërtetimin e shlyerjes së taksave vendore dhe detyrimeve fiskale është e detyrueshme për t’u paraqitur. Në lidhje me vërtetimin e pagimit të detyrimeve tatimore, Komisioni vlerëson se, operatorët ekonomikë duhet të paraqesin një vërtetim nga administrata tatimore të lëshuar jo më herët se data e publikimit të proçedurës, pasi në rast të kundërt, nuk mund të kemi një përcaktim të saktë në përputhje me qëllimin e ligjit për vërtetimin e shlyerjes së detyrimeve, ku Op. Ek. do të paraqisnin dhe vërtetime të periudhave të mëparshme. Gjithashtu në zbatim të legjislacionit në fuqi, Qendra Kombëtare e Biznesit ka funksion të mbajë regjistrin tregtar dhe për qëllim të regjistrimit fiskal, në të cilin përcaktohen dhe vendet e ushtrimit të operatorëve ekonomikë, duke qënë se këto të fundit kanë detyrimin të paguajnë të gjitha detyrimet e taksave dhe tarifave vendore, në vëndet që ushtrojnë aktivitetin e tyre, atëherë operatorët ekonomikë pjesëmarrës duhet të vërtetojnë se i kanë likujduar këto detyrime nëpërmjet paraqitjes së vërtetimit të lëshuar nga Administrata e Qeverisjes Vendore.

8. Operatori ekonomik pjesëmarrës duhet të ketë të punësuar në stafin e tij minimumi 2 (dy) punonjës të specializuar/ kualifikuar si: mekanik dhe elektroaut, për kryerjen e shërbimeve objekt prokurimi, të vërtetuar me kontratë pune, dëshmi/ çertifikatë kualifikimi, si dhe të figurojnë detyrimisht në listëpagesën e shoqërisë për periudhën, 3 (tre) muajt e fundit.

9. Operatori ekonomik pjesëmarrës me qëllim kryerjen e shërbimeve objekt prokurimi, duhet të disponojë 1 (një) servis automjetesh në pronësi ose me qera në Njësinë Administrative Burrel, Bashkia Mat, ku për vërtetimin e përmbushjes së këtij kushti, duhet të paraqesë:
· Dokumentacioni që vërteton pronësinë (dhe kontratën e qirasë të lidhur ndërmjet palëve konform dispozitave të Kodit Civil, në rast se servisi është me qira)
· Leje mjedisore nga QKL 
· Foto në plane të ndryshme (të paktën 2)

10. Operatori ekonomik pjesëmarrës në servisin e kërkuar në pikën 9, duhet të ketë të instaluar minimumi 2 (dy) vinç - urë ngritëse, me peshëmbajtje jo më pak se 3 (tre) ton, minimumi 1 (një) gropë kontrolli në një gjatësi të paktën 5 (pesë) m, si dhe duhet të disponojë pajisje për ç’montim/ montim gomash, ku për përmbushjen e këtij kushti duhet të paraqiten nga 2 (dy) foto për secilën pajisje në plane të ndryshme. 

11. Operatori ekonomik duhet të paraqesë një deklaratë me anë të së cilës merr përsipër të kryejë shërbimin e transportit për mjetet nga adresa e autoritetit kontraktor deri në servis, si dhe të pjesëve të këmbimit.

Argumentimi:

Kërkesat e mësipërme bazohen në nenin 77 të ligjit nr.162/2020 “Për Prokurimin Publik1” (i ndryshuar) në të cilin, ndër të tjerash përcaktohet se, citojmë: “1. Autoritetet ose entet kontraktore përcaktojnë kërkesat për kualifikim për operatorët ekonomikë bazuar në: c) aftësinë teknike dhe profesionale.
 Kërkesat kufizohen vetëm në ato që janë të përshtatshme për të garantuar që një kandidat ose ofertues të ketë kapacitetet juridike, financiare dhe aftësitë teknike e profesionale për të zbatuar kontratën që do të jepet. Të gjitha kërkesat duhet të kenë lidhje dhe të jenë proporcionale me objektin e kontratës.
4. Në lidhje me aftësitë teknike dhe profesionale, autoritetet ose entet kontraktore mund të vendosin kërkesa që garantojnë se operatorët ekonomikë zotërojnë burimet e nevojshme njerëzore e teknike, si dhe përvojën e nevojshme për të zbatuar kontratën sipas një standardi të përshtatshëm cilësie.
Aftësia profesionale e operatorëve ekonomikë për të ofruar shërbimin, punën, mallin vlerësohet në lidhje me aftësitë organizative, reputacionin dhe besueshmërinë, përvojën e duhur, si dhe personelin e nevojshëm për të zbatuar kontratën, siç është përshkruar nga autoriteti ose enti kontraktor në njoftimin e objektit të kontratës.
5. Autoritetet ose entet kontraktore përcaktojnë në njoftimin e kontratës ose në ftesën për shprehje interesi kriteret e përzgjedhjes, si dhe dokumentet konkrete që duhet të paraqesin operatorët ekonomikë për përmbushjen e këtyre kritereve.”

 Në nenin 41 “Kërkesat të veçanta për kontratat e shërbimeve” pika 4 dhe 6 e Vendimit të Këshillit të Ministrave me nr. 285, datë 19.5.2021 “Për miratimin e rregullave të Prokurimit Publik” (i ndryshuar) ndër të tjerash përcaktohet se, citojmë: 
“4. Për të provuar përshtatshmërinë për të kryer veprimtarinë profesionale, kapacitetet teknike dhe profesionale, autoriteti/enti kontraktor kërkon: 
b) një listë të personelit kryesor, të nevojshëm për të zbatuar objektin e prokurimit dhe/ose komponentët e saj. Lista e personelit kryesor duhet të përfshijë CV-të e tyre dhe licencat profesionale, kur kanë të tilla sipas legjislacionit pёrkatёs; dhe/ose
c) fuqinë punëtore të operatorit ekonomik të nevojshëm për ekzekutimin e objektit të prokurimit; dhe/ose 
ç) mjetet dhe pajisjet teknike që ka në dispozicion apo që mund t’i vihen në dispozicion operatorit ekonomik për të përmbushur kontratën.
6. Autoriteti/enti kontraktor, përveç kërkesave të parashikuara në këtë nen, mund të përcaktojë kritere të tjera të veçanta, në varësi të objektit që prokurohet, të cilat i vlerëson të nevojshme për ekzekutimin me sukses të kontratës.”

Në mbështetje të përcaktimeve ligjore dhe nënligjore të sipërcituara, Komisioni i Prokurimit me Vlerë të Vogël nga interpretimi literal i normave juridike vlerëson se edhe këto kritere janë të detyrueshme për t’u vendosur në Ftesën për Ofertë, ku më hollësisht: 

1. Bazuar në natyrën e shërbimeve që kërkohen të kryhen, përcaktuar në preventin e objektit të prokurimit, Komisioni i Prokurimit me Vlerë të Vogël e vlerëson të domosdoeshëm kërkesën që, operatori ekonomik duhet të disponojë stafin me njohuritë e duhura për kryerjen e shërbimeve objekt kontrate që kërkohen, të cilët duhet të jenë të specializuar/ kualifikuar si: mekanik dhe elektroaut, pasi pa këtë staf të kualifikuar nuk mund të kryhen shërbimet objekt prokurimi, ku, për vërtetimin e disponimit të tyre është kërkuar që në rastin kur ato janë të punësuar pranë OE duhet të paraqitet listëpagesa e muajit të fundit, ndërsa kur ato janë të kontraktuar, duhet  të paraqitet kontrata e shërbimit, dhe në çdo rast duhet që të paraqitet dhe dokumentacioni: dëshminë/ çertifikatën për aftësitë e secilit punonjës.

2. Referuar natyrës dhe përmasave të shërbimeve objekt prokurimi, me qëllim kryerjen e tyre, lind e domosdoeshme që Operatori Ekonomik pjesëmarrës të disponojë një servis automjetesh me vendndodhje në Njësinë Administrative, Bashkia Mat, pasi referuar rëndësisë që kanë automjetet, ku duhet të jenë në gjendje gadishmërie, në rast se servisi do të ishte në një distancë më të largët do të sillte vonesa në kryerjen e shërbimeve objekt prokurimi, kjo referuar dhe eksperiencave të mëparshme ku ka patur vështirësi në kryerjen e shërbimeve brenda afateve të kërkuara. Po ashtu, referuar numrit të automjeteve që disponon A. K. Bashkia Mat, dhe afatit të lënë në dispozicion për kryerjen e shërbimeve objekt prokurimi, është kërkuar që servisi të ketë  të instaluar 2 vinç ure (ku mund të riparohen 2 automjete njëherazi, ose 1 urë të jetë e lirë vetëm për riparimin e automjeteve objekt prokurimi), gropën e kontrollit si dhe pajisjet e tjera që nevojiten për kryerjen e shërbimeve, ku për vërtetimin e disponimit të tij, Op. Ek., duhet të paraqesë dokumentacionin e pronësisë, kontratën e qirasë, lejen përkatëse nga QKL për ushtrimin e pikës së servisit në zbatim të ligjit nr.10 081, datë 23.02.2009 “Për liçencat, autorizimet dhe lejet në Republikën e Shqipërisë”, dhe Vendimit të Këshillit të Ministrave me nr.538, datë 26.05.2009 “Për licencat dhe lejet që trajtohen nga apo nëpërmjet Qendrës Kombëtare të Licencimit (QKL) dhe disa rregullime të tjera nënligjore të përbashkëta” si dhe fotot të planeve të ndryshme të servisit të deklaruar.

3. Po ashtu, referuar natyrës së shërbimeve që kërkohen të kryhen, njësia e prokurimit vlerëson të domosdoeshme kërkesën që operatorët ekonomik pjesëmarrës për vërtetimin se janë të aftë të zbatojnë shërbimet objekt prokurimi, duhet patjetër që të disponojnë pajisjet e nevojshme të instaluara në servis për kryerjen e shërbimeve si: minimumi 2 (dy) vinç - urë ngritëse me peshëmbajtje jo më pak se 3 (tre) ton, minimumi 1 (një) gropë kontrolli në një gjatësi të paktën mbi 5 (pesë) m, si dhe 1 (një) pajisje për ç’montim/ montim gomash pasi, Komisioni i Prokurimit me Vlerë të Vogël vlerëson se, pa këto pajisje, një Op. Ek. nuk mund të realizojë shërbimet objekt prokurimi që kërkohen të kryhen.

4. Gjithashtu, Komisioni i Prokurimit me Vlerë të Vogël, e vlerëson të nevojshëm paraqitjen e deklaratës të operatorit ekonomik pjesëmarrës se merr përsipër kryerjen e shërbimit të transportit të mjeteve, nga adresa e autoritetit kontraktor deri në servis, si dhe të pjesëve të këmbimit, me qëllim për të përjashtuar mundësinë që OE pjesëmarrës të pretendojë se një shërbim i tillë nuk është kërkuar në Ftesën për Ofertë.

Komisioni i Prokurimit me Vlerë të Vogël përcaktoj kriteret për kapacitetet profesionale e teknike si  më lart  duke qënë se këto kritere janë të detyrueshme, janë në përpjesëtim dhe të lidhura ngushtë me objektin e prokurimit. Por edhe sepse mbi te gjitha ato i shërbejnë autoritetit tonë kontraktor për njohjen e aftësisë profesionale, organizative, reputacionin dhe besueshmërinë të operatorëve ekonomikë dhe të mundësisë së tyre për përmbushjen me sukses të kontratës në vazhdimësi.

*  Të gjithë dokumentat duhet të jenë origjinalë ose kopje të noterizuara të tyre.
	
Afati i realizimit të shërbimit do të jetë: 4 (katër) muaj kalendarike duke filluar nga data e nënshkrimit të kontratës (sipas nevojave të autoritetit kontrakor).

(Shënim: Afati i ankimit është 2 (dy) ditë nga data e publikimit të njoftimit të fituesit) 

Në ofertën e tij, ofertuesit duhet të paraqesë të dhënat e plota të personit të kontaktit.

Shënim: Operatori ekonomik fitues për nënshkrimin e një kontrate/ dorëzimin e faturës tatimore duhet të ketë: 

- Kopje të Çertifikatës elektronike për Fiskalizimin, për tatimpaguesit që përdorin Platformën Qëndrore të Faturave; 

- Kopje të Çertifikatës Elektronike të Fiskalizimin dhe Kopje të vlefshme të Kontratës së lidhur me Kompaninë e Çertifikuar për zgjidhjen softuerike në perdorim, për tatimpaguesit që lëshojnë fatura përmes zgjidhjes softuerik.

KRITERET E PJESËMARRJES                                                                                                                                                                 Sipas Ftesës për Ofertë.

KRITERET E PËRZGJEDHJES SË FITUESIT
· Çmimi më i ulët.

II. Argumentimi i specifikimeve teknike

 Bazuar në shkresën Nr.Prot.3169/1, datë 06.10.2026 “Relacion për përcaktimin e fondit limit dhe specifikimeve teknike për procedurën e prokurimit me objekt: “Shërbim mirëmbajtje dhe pjesë këmbimi” dërguar nga Komisioni i Përcaktimit të Fondit Limit dhe Specifikimeve Teknike/ Bashkia Mat, ku bashkëlidhur ka dërguar specifikimet teknike të shërbimit objekt prokurimi, duke qënë se specifikimet teknike të dërguara, në zbatim të nenit 36 të ligjit nr.162/2020, datë 23.12.2020 “Për Prokurimin publik1”, dhe nenit 15 pika 3 gërma “c”, e nenit 41 pika 1 të Vendimin e Këshillit të Ministrave Nr. 285, datë 19.5.2021 “Për miratimin e rregullave të Prokurimit Publik” (i ndryshuar), dhe ligjit Nr. 52/2014 “Për veprimtarinë e sigurimit dhe risigurimit” Komisioni i Prokurimit me Vlerë të Vogël kreu hartimin dhe miratimin e specifikimeve teknike (Termave të Referencës) të kryerjes së shërbimit objekt prokurimi si më poshtë: 

· Shërbimi i mirëmbajtjes dhe pjesëve të këmbimit të automjeteve duhet të ketë këto specifikime teknike:

Subjekti/et që do të konkurojnë duhet të plotësojnë dhe specifikimet e mëposhtme:

· Materialet e pjesët e këmbimit që do të përdoren për të gjithë llojet e riparimeve, duhet të jenë të çertifikuara dhe të jenë në përshtatje me tipin e mjeteve e pa modifikime, sipas manualit teknik (për tipin, modelin dhe vitin e prodhimit të automjeteve), të montohen në mënyrën e kërkuar dhe të testohet funksionimi i tyre dhe i mjetit në lëvizje.

· Filtrat dhe antifriza duhet të jenë të çertifikuara, cilësore dhe sipas modelit/ parametrave të motorëve të automjeteve.

· Pjesët e këmbimit të jenë të reja dhe të ambalazhuara, dhe sipas standarteve Europiane qoftë edhe me dokumenta homologimi të mjeteve.

· Shërbimi i furnizimit dhe vendosjes së pjesëve të këmbimit do të kryhet në servisin e operatorit ekonomik fitues, i cili mund ta disponojë në pronësi ose me qira.

· Shërbimi duhet të kryhet në servisin e operatorit ekonomik, ku të garantojë me shpenzimet e tij tërheqjen me karrotrec të mjetit në pikën që do të kryejë shërbimin.

· Operatori ekonomik i shpallur fitues në ofertën ekonomike duhet të përfshijë shërbimin për zëvendësimin dhe vendosjen e pjesëve të këmbit sipas preventivit (FV).

· Për të gjitha defektet që mund të ndodhin brenda 6 (gjashtë) muajve për arsye të montimit të gabuar apo mungesës së profesionalizmin në kryerjen e shërbimit operatori ekonomik do të kryejë riparimin/ zëvendësimin e pjesës së këmbimit me kostot e tija.

· Në rast difekti operatori fitues do të përgjigjet për riparimin e difektit brenda 5 (pesë) ditëve nga njoftimi i autoritetit kontraktor.

· Specifikimet teknike të gomave:

1. Gomat duhet të jenë të reja. Gomat nuk duhet të jenë të riveshura. 

1. Të gjitha gomat duhet të jenë të prodhimit për përdorim 4 (katër) stinët, me simbolet dhe shenjat përkatëse. Të kenë të stampuar datën e prodhimit të javës dhe vitit. 

1. Në sipërfaqet anësore, çdo gomë duhet të ketë të stampuara këto të dhëna:

· Prodhuesi.
· Emërtimi i gomës.
· Përmasat e gomës sipas kërkesës dhe profili i batistradës.
· Indeksi i ngarkesës dhe shpejtësisë.
· Struktura e gomës (radiale osë diagonale).
· Tipi i gomës (ubeless / Tube Type). 
· Numri i miratuar UN/ECE i prodhuesi të gomës që tregon se prodhimi i gomave bëhet në përputhje me rregullat e vendosura nga UN/ECE.
· E (standarti i BE) ose DOT (standarti amerikan).
· Kodi i prodhuesit të gomës.
· Kodi i gomës (për shembull EA- Kodi i gomës 295/80 R 22.5).
· Data e prodhimi të gomës (për shembull 1025- prodhuar në javën e dhjetë të vitit 2025).

1. Gomat duhet nuk duhet të jenë të prodhimit jo më herët se 12 muaj nga data e zhvillimit të procedurës së prokurimit.

1. Gomat e një dimensioni duhet të jenë të gjitha të të njëjtit tip prodhimi.

1. Garancia e gomave.

· Garancia e gomave jo më pak se 40.000 (dyzet mijë) kilometra. Operatori ekonomik i shpallur fitues gjatë periudhës së garancisë është i detyruar të kryejë zëvendësimin e gomave me difekt për shkak të prodhimit osë cilësisë së dobët, pas marrjes së njoftimit nga Autoriteti Kontraktor, Bashkia Mat. 
	
1. Operatori Ekonomik duhet të sigurojë edhe shërbimin për montim-çmontimin e tyre (servis) i cili përfshihet në çmim sipas preventivit të ofertuar.

· Specifikimet teknike të baterive:

1. Të kenë garanci jo më të vogël se 1 (një) vit nga vënia në punë.
2. Të jenë prodhim sipas standarteve të C.E
3. Bateritë duhet të kenë barkodin identifikues në etiketë, voltazhin 12 V Amperazhin, EN peshën dhe përmasat sipas specifikimeve teknike të kërkuara në tabelë.
4. Bateritë të jenë hermetike me sy magjik dhe me xhel.

· Vajrat duhet të jenë sipas standarteve të parashikuara në Preventiv.

III. Më pas Komisioni i Prokurimit me Vlerë të Vogël, bazuar në Vendimin e Këshillit të Ministrave Nr. 285, datë 19.5.2021 “Për miratimin e rregullave të Prokurimit Publik” (i ndryshuar) neni 56 pika 6/7 e tij dhe Udhëzimit të Agjensisë së Prokurimit Publik me Nr.05, datë 25.06.2021 “Mbi përdorimin e proçedurës me vlerë të Vogël dhe zhvillimin e saj me mjete elektronike” (i ndryshuar) pika 22 (Manuali teknik) i tij, vendosi të përzgjedhë 5 (pesë) shoqëri që ushtronin aktivitetin në fushën e veprimtarisë së shërbimeve të mirëmbajtjes dhe riparimit të automjeteve/ servis. Komisioni i Prokurimit me Vlerë të Vogël për përzgjedhjen e tyre u konsultua me faqen elektronike të Qendrës Kombëtare të Biznesit (QKB).

  Komisioni pasi shqyrtoi listën e shoqërive të regjistruara në QKR dhe studioi objektin e një numri të madh prej tyre, me unanimitet vendosi që t’ju dërgohet Ftesa për Ofertë shoqërive të mëposhtme:

1. “__________________” Sh.p.k,                           me numër Nipt-i: ___________________
2. “__________________” Sh.p.k,                           me numër Nipt-i: ___________________
3. “___________________” Sh.p.k.,                        me numër Nipt-i: ___________________
4. “___________________” Sh.p.k.,                               me numër Nipt-i: ____________________
5. “___________________” P.Fizik,                          me numër Nipt-i: ____________________

· Komisioni i Prokurimit me Vlerë të Vogël pas diskutimeve, vendosi që të miratojë kërkesat për kualifikim, ku dokumentat u printuan dhe u firmosën në çdo faqe nga të gjithë anëtarët e Komisionit.

· Data e hapjes dhe e zhvillimit të proçedurës së prokurimit do të jetë 10.11.2026, ora 16:00,  vendi: në mënyrë elektronike në www.app.gov.al .

[bookmark: _GoBack]Në përfundim u vendos vazhdimi i mëtejshëm i proçedurave ligjore të prokurimit. 
	
Komisioni i Prokurimit me Vlerë të Vogël:
____________________________________________________________________________________________________
Adresa: Sheshi “Kastriotët”, Nr.1, KP 8001, Burrel; www.bashkiamat.gov.al ; E-mail: bashkiamat@gmail.com 

